
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ
	«15» красавіка 2022 г.
	        № 77
	                     г. Масква


Аб унясенні змянення ў Рашэнне Камісіі Мытнага саюза 
ад 9 снежня 2011 г. № 877
У адпаведнасці з артыкулам 52 Дагавора аб Еўразійскім эканамічным саюзе ад 29 мая 2014 года, пунктам 29 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета 
ад 23 снежня 2014 г. № 98, Савет Еўразійскай эканамічнай камісіі вырашыў:
1. Пункт 3 Рашэння Камісіі Мытнага саюза ад 9 снежня 
2011 г. № 877 «Аб прыняцці тэхнічнага рэгламенту Мытнага саюза «Аб бяспецы колавых транспартных сродкаў» дапоўніць падпунктам 3.2.7 наступнага зместу:
«3.2.7. Да 1 лютага 2023 г. у Рэспубліцы Арменія, Рэспубліцы Беларусь, Рэспубліцы Казахстан, Кыргызскай Рэспубліцы дапускаецца ацэнка адпаведнасці і выпуск у абарачэнне транспартных сродкаў катэгорый М і N, якія выраблены на тэрыторыі дзяржавы – члена Еўразійскага эканамічнага саюза або ўвезены афіцыйнымі прадстаўнікамі замежных вытворцаў на тэрыторыю такой дзяржавы – члена Еўразійскага эканамічнага саюза, без прымянення пунктаў 113 і 114 дадатку № 2 да Тэхнічнага рэгламенту і пунктаў 16 і 17 дадатку № 3 да Тэхнічнага рэгламенту.
Да 1 лютага 2023 г. у Расійскай Федэрацыі асаблівасці правядзення ацэнкі адпаведнасці транспартных сродкаў, якія выпускаюцца ў абарачэнне без прымянення патрабаванняў у дачыненні да аснашчэння транспартных сродкаў сістэмамі (устройствамі) выкліку экстранных аператыўных службаў устанаўліваюцца ў адпаведнасці з нарматыўнымі прававымі актамі Урада Расійскай Федэрацыі.
Ажыццяўленне правоў валодання, карыстання, распараджэння транспартнымі сродкамі, указанымі ў абзацах першым і другім гэтага пункта, не дапускаецца на тэрыторыях дзяржаў – членаў Еўразійскага эканамічнага саюза, за выключэннем тэрыторыі дзяржавы – члена Еўразійскага эканамічнага саюза, у якой гэтыя транспартныя сродкі выраблены або на тэрыторыю якой яны ўвезены афіцыйнымі прадстаўнікамі замежных вытворцаў, калі іншае не ўстаноўлена заканадаўствам адпаведных дзяржаў – членаў Еўразійскага эканамічнага саюза ў дачыненні да такіх транспартных сродкаў.». 
2. Прасіць урады дзяржаў – членаў Еўразійскага эканамічнага саюза забяспечыць недапушчэнне вывазу (у тым ліку часовага) транспартных сродкаў, указаных у пункце 3.2.7 Рашэння Камісіі Мытнага саюза ад 9 снежня 2011 г. № 877, на тэрыторыі іншых дзяржаў – членаў Еўразійскага эканамічнага саюза, калі паміж урадамі дзяржаў – членаў Еўразійскага эканамічнага саюза (у тым ліку ў двухбаковым фармаце) не дасягнуты іншыя дамоўленасці. 
3. Кантроль за выкананнем гэтага Рашэння ажыццяўляецца ўпаўнаважанымі органамі дзяржаў – членаў Еўразійскага эканамічнага саюза ў адпаведнасці з заканадаўствам дзяржаў – членаў Еўразійскага эканамічнага саюза. 
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з 15 красавіка 2022 г.

